কামরুল হাসান, শায়েস্তগঞ্জ থেকে ॥ জীবনযুদ্ধে পরাজিত শারীরিক প্রতিবন্ধি এক যুবকের নাম আব্দুল করিম (২০)। দুই পা জন্ম থেকেই চিকন হওয়ায় হাটা দুরের কথা দাড়ানোর সাধ্য নেই। তাই সে দুই হাতের উপর ভর করে অনেক কষ্ট করে চলতে হয়। সংসারে মা-বাবা, তিন ভাইয়ের মধ্যে সে দ্বিতীয়। বড় ভাই ফারুক কাঠ মেস্তরীর কাজ করেন। বাবা দিনমুজর। মা গৃহিনী। বাড়ীর ভিটে ছাড়া কোন জমি জমা নেই। বাবা প্রায়ই অসুস্থ থাকে সে। ঠিকমত কাজেও যেতে পারেন না। বড় ভাইয়ের একা রোজগারের টাকা দিয়ে সংসার চালাতে হিমশিম খেতে হয়। পাঁচজনের সংসারে টানাপোড়েন লেগেই আছে। অভাব অনটন নিজের চোখে দেখে করিমের চোখের কোনে নিরবে পানি জমে। তার এই শরীরে এ অবস্থায় কাজ কাম করতে না ...